Document ID: 32007D0557

ODLOČBA KOMISIJE
z dne 2. avgusta 2007
o spremembi Odločbe 2007/27/ES o sprejetju nekaterih prehodnih ukrepov v zvezi s pošiljkami surovega mleka predelovalnim obratom in predelavo tega surovega mleka v Romuniji ob upoštevanju zahtev iz uredb (ES) št. 852/2004 in (ES) št. 853/2004 Evropskega parlamenta in Sveta
(notificirano pod dokumentarno številko C(2007) 3653)
(Besedilo velja za EGP)
(2007/557/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Pogodbe o pristopu Bolgarije in Romunije,
ob upoštevanju Akta o pristopu Bolgarije in Romunije in zlasti člena 42 Akta,
ob upoštevanju naslednjega:
(1)
Odločba Komisije 2007/27/ES z dne 22. decembra 2006 o sprejetju nekaterih prehodnih ukrepov v zvezi s pošiljkami surovega mleka predelovalnim obratom in predelavo tega surovega mleka v Romuniji ob upoštevanju zahtev iz uredb (ES) št. 852/2004 in (ES) št. 853/2004 Evropskega parlamenta in Sveta (1) navaja sezname obratov za predelavo mleka v Romuniji, ki izpolnjujejo strukturne zahteve iz Uredbe (ES) št. 852/2004 („obrati, ki izpolnjujejo zahteve“) in imajo dovoljenje za sprejemanje in predelavo surovega mleka, ki ni v skladu z Uredbo (ES) št. 853/2004 („mleko, ki ne izpolnjuje zahtev“).
(2)
Poglavje I Priloge k Odločbi 2007/27/ES navaja obrate, ki imajo dovoljenje za sprejemanje in predelavo mleka, brez postopka ločevanja, ki izpolnjuje zahteve, ter mleka, ki ne izpolnjuje zahtev, poglavje II te priloge pa navaja obrate, ki izpolnjujejo zahteve in imajo dovoljenje za ločeno sprejemanje in predelavo mleka, ki izpolnjuje zahteve, ter mleka, ki ne izpolnjuje zahtev.
(3)
Nekateri obrati, navedeni v poglavju II Priloge k Odločbi 2007/27/ES, imajo praktične težave s pravilnim obratovanjem dveh ločenih proizvodnih linij. Nekateri od njih so se odločili le za predelavo mleka, ki izpolnjuje zahteve in jih je zato treba črtati s seznama v poglavju II Priloge k Odločbi 2007/27/ES. Drugi obrati so se odločili za predelavo mleka, ki izpolnjuje zahteve, ter mleka, ki ne izpolnjuje zahtev, brez postopka ločevanja, in jih je zato treba črtati z navedenega seznama in dodati na seznam v Poglavju I navedene priloge.
(4)
Poleg tega je treba nekatere obrate, ki ne izpolnjujejo vseh strukturnih zahtev Skupnosti, črtati s seznama iz Priloge k Odločbi 2007/27/ES.
(5)
Odločbo 2007/27/ES je zato treba ustrezno spremeniti.
(6)
Zaradi jasnosti je treba Prilogo k Odločbi 2007/27/ES nadomestiti.
(7)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2007/27/ES se nadomesti z besedilom iz Priloge k tej odločbi.
Člen 2
Ta odločba je naslovljena na države članice.
V Bruslju, 2. avgusta 2007

Labels: 17
7
3
0
18
15